Diari Oficial de la Generalitat Valenciana


Sumari del DOGV 4650, del 15-12-2003 (2003/13551)

ORDE de 4 de desembre de 2003, de la Conselleria d'Indústria, Comerç i Turisme, per la qual es convoquen ajudes per a l'exercici 2004, en el marc del Pla d'Implantació d'empreses a l'exterior.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4650

Data del DOGV
:   15-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13061


Data del document
:   04-12-2003

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * ajuda pública
    * petita i mitjana empresa
    * ajuda a les empreses
    * comerç exterior
    * suport econòmic

ORDE de 4 de desembre de 2003, de la Conselleria d'Indústria, Comerç i Turisme, per la qual es convoquen ajudes per a l'exercici 2004, en el marc del Pla d'Implantació d'empreses a l'exterior. [2003/13547]
  
Per Orde d'11 d'abril de 2003, de la Conselleria d'Indústria, Comerç i Energia s'establix el règim general de concessió d'ajudes a les pymes valencianes durant el període 2001-2006, per a la realització d'accions encaminades a processos d'implantació a l'exterior orientats al desenvolupament d'activitats industrials, de cooperació empresarial, transferència de tecnologia i intercanvi de coneixements.
  
Tot complint el que disposa l'article 47.4 a) del Text Refós de la Llei d'Hisenda Pública de la Generalitat Valenciana, l'esmentada orde en l'article segon, designa l'Institut Valencià de l'Exportació, IVEX, SA (IVEX), com a entitat col·laboradora actuant en nom i per compte de la Conselleria d'Indústria, Comerç i Turisme.
  
Per allò que s'ha exposat, i en virtut de les facultats que em conferix l'article 35 de la Llei de Govern Valencià, en relació amb l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1. Forma i termini de presentació de sol·licituds
  
1. Per a l'exercici 2004, les sol·licituds per a l'obtenció de les ajudes regulades en l'Orde d'11 d'abril del 2003, de la Conselleria d'Indústria, Comerç i Energia, sobre concessió d'ajudes en el marc del Pla d'Implantació d'Empreses en l'exterior, hauran de dirigir-se a l'Institut Valencià de l'Exportació, IVEX, SA (d'ara, en davant IVEX) i es presentaran en imprés normalitzat, en el Registre General de l'IVEX o en qualsevol altra de les formes previstes en l'article 38.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
  
2. El termini de presentació de sol·licituds serà el comprés entre l'endemà al de la publicació de la present orde en el Diari Oficial de la Generalitat Valenciana i el 2 d'abril de 2004.
  
Article 2. Termini de presentació de justificació per a la liquidació de les ajudes
  
Als efectes del que establix l'article 13 de l'Orde d'11 d'abril del 2003, els beneficiaris hauran de presentar els documents de justificació de l'ajuda en el termini d'un mes des de l'execució del projecte, i en tot cas fins al 20 de novembre del 2004, llevat que per circumstàncies concurrents es determine un termini distint en la resolució de la concessió de l'ajuda.
  
Article 3 Modificacions de l'Orde d'11 d'abril del 2003
  
Es modifiquen els articles 7.2 g), 9.2, primer paràgraf i 10.1 de l'Orde d'11 d'abril del 2003, de la Conselleria d'Indústria, Comerç i Energia, sobre concessió d'ajudes en el marc del Pla d'Implantació d'Empreses en l'exterior que queden redactats com seguix:
  
Article 7.2. g):
  
?g) Documentació acreditativa de trobar-se el sol·licitant al corrent en les obligacions tributàries i enfront de la Seguretat Social, que a continuació es relaciona, la vigència de les quals haurà d'estendre's fins a la data d'atorgament de la subvenció, en els termes establits en l'Orde de 30 de maig de 1996 de la Conselleria d'Economia i Hisenda:
  
- Alta, referida a l'exercici corrent, o últim rebut de l'Impost sobre Activitats Econòmiques, completat amb una declaració responsable de no haver-se donat de baixa en la matrícula de l'esmentat impost. Quan el sol·licitant estiga exempt del citat impost acreditarà esta circumstància per mitjà de declaració responsable.
  
- Certificat positiu de l'Agència Estatal d'Administració Tributària que acredite que el sol·licitant complix les obligacions tributàries a què fa referència l'article 13. 1, b) a d) del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques. Este certificat podrà ser substituït per la declaració responsable de l'interessat que complix les circumstàncies assenyalades, acompanyada d'autorització a la Conselleria d'Indústria, Comerç i Turisme, perquè l'Agència Estatal d'Administració Tributària li cedisca la informació.
  
- Certificat acreditatiu que el sol·licitant es troba al corrent en el compliment de les seues obligacions amb la Seguretat Social.
  
- Certificat acreditatiu que el sol·licitant no té deutes de naturalesa tributària amb la Generalitat Valenciana. Este certificat podrà ser substituït per la declaració responsable de l'interessat que complix les circumstàncies assenyalades, acompanyada d'autorització a la Conselleria d'Indústria, Comerç i Turisme, perquè la Conselleria d'Economia, Hisenda i Ocupació li cedisca la informació.-
  
Article 9.2 primer paràgraf:
  
?2. Previ informe de la comissió d'avaluació, el conseller d'Indústria, Comerç i Turisme, a proposta de l'IVEX, resoldrà sobre l'adjudicació de les ajudes, mitjançant resolució o mitjançant la subscripció del corresponent conveni fixant expressament la quantia i incorporant, si és procedent, les condicions i obligacions a què haja de subjectar-se el beneficiari.-
  
Article 10.1:
  
?1. Correspondrà a l'òrgan competent per a la concessió de les ajudes contemplades en la present orde resoldre les incidències que es produïsquen amb posterioritat a la concessió de l'ajuda i en especial els supòsits de:
  
- Canvis de titularitat.
  
- Canvis d'ubicació.
  
- Modificacions en l'activitat.
  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.
  
- Modificacions justificades del projecte inicial.
  
- Pròrrogues del termini per a l'aportació de documents acreditatius de l'execució del projecte als efectes de la liquidació de l'ajuda.-
  
DISPOSICIÓ ADDICIONAL
  
Única
  
La concessió de les ajudes previstes en esta orde estarà condicionada a l'existència de crèdit adequat i suficient per a això en els Pressupostos de la Generalitat Valenciana per a l'exercici 2004.
  
En compliment del que preveu l'article 47.11 del Text Refós de la Llei d'Hisenda Pública Valenciana i d'acord amb el que establisca la Llei de Pressupostos de la Generalitat Valenciana per a l'any 2004, per orde de la Conselleria d'Indústria, Comerç i Turisme es donarà publicitat de les línies de crèdit i de l'import global màxim destinat a la concessió de les ajudes previstes en la present disposició.
  
DISPOSICIONS FINALS
  
Primera
  
Es faculta el secretari autonòmic d'Indústria i Comerç per a dictar les disposicions i adoptar les mesures que considere oportunes per al desenrotllament i aplicació del que disposa la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 4 de desembre de 2003
  
El conseller d'Indústria, Comerç i Turisme,
  
MIGUEL I. PERALTA VIÑES